שו"ת רשב"ץ (תשב"ץ)/חלק ב/קפד
ענין קפד:
עוד לו הוקשה במה שכתבתי לך שיכולין בית דין להטעות את היבם ולומר לו חלוץ לה ובכך אתה כונסה ונראה לך מלשון הרי"ף ז"ל דחליצה מוטעית היא וכמדומה שלא עיינת בדברי שאני לא אמרתי שחליצה זו כשרה אלא שמטעין אותו בכך כדי שתהא חלוצה זו פסולה ותאסר עליו בחליצה זו וכיון שהיא אסורה עליו לא יתן עיניו לישא אות' שהרי נאסרה עליו בחליצ' זו ואח"כ יפטרנה בחליצה כשירה להתירה לשוק דכיון דלא חזיא ליה לא מעגן לה.
וכתבתי לך ג"כ שכופין אותו לחלוץ לה חליצה כשרה.
אם הראשונה היא פסולה.
שכן כתבתי לך ואחר שחלץ לה אם חליצה כשרה חלץ לה מוטב.
ואם חלץ לה חליצה פסולה כופין אותו לחלוץ חליצה כשרה.
וכן כ' הרשב"א ז"ל והביא ראיה מהירושלמי ע"כ כתבתי לך ונתבארה ספקתך בזה: